Նմանատիպ խոսակցություններ, պատմություններ ենք լսում, ինչպես հրապարակային, այնպես էլ սրճարանային մակարդակով, նաև այլ գործիչների մասին։ Գեներալ, Արցախի հերոս, ԵԿՄ նախագահ, ԱԺ ՀՀԿ խմբակցության անդամ (ներողամիտ եղեք բոլոր տիտղոսները չիմանալու համար) Մանվել Գրիգորյանի և նրա ընտանիքի մասին, շատերին հայտնի, բայց այնուամենայնիվ, սկանդալային բացահայտումներից հետո, նույն ԱԺ արդեն, նախկին ընդդիմադիր ԵԼՔ խմբակցության անդամ, Հանրապետություն կուսակցության ղեկավար, նախկին վարչապետ, Արարատի ցեմենտի գործարանի նախկին տնօրեն, իրականում սպարապետ, ՀՀ Ազգային Հերոս, ՀՀ պաշտպանության նախարար, ՀՀ վարչապետ Վազգեն Սարգսյանի եղբայր Արամ Սարգսյանը ցավով նշեց, թե ինչ անակնկալ էր իր համար ինչպես Մանվել Գրիգորյանի, այնպես էլ Էջմիածնի արդեն նախկին քաղաքապետ, ավելի ստույգ, Մանվել Գրիգորյանի որդու մասին վերոնշյալ բացահայտումները։ Արամ Սարգսյանը նշեց, թե ինչ հերոս և առաքինի մարդ էր Մանվել Գրիգորյանը մինչև 1999թ․, հետո Ռոբերտ Քոչարյանը, հավանաբար, նրան «փչացրեց», իսկ Կարեն Գրիգորյանը հաճախ էր այցելում իրենց տուն, ինչ լավ մարդ է և այլն։ Հիշում եմ 2008թ․ իմ և, այն ժամանակ թունդ լևոնական, բանաստեղծ Մարինե Պետրոսյանի բանավեճը։ Նրա` Ռոբերտ Քոչարյանի և Սերժ Սարգսյանի հասցեին հնչեցրած բոլոր քննադատությունների (ընտրակեղծիքներ, սպանություններ, քաղբանտարկյալներ, կոռուպցիա և այլն ) հետ համաձայնելով` բերում էի նմանատիպ օրինակներ Լևոն Տեր-Պետրոսյանի իշխանության տարիներից (այդ մասին ավելի մանրամասն` այստեղ)։ Այլևս, նոր փաստարկներ չունենալով` Մարինեն հարցրեց․